Lietuvos Respublikos Vyriausybei	2017-	Nr.

DĖL lietuvos respublikos vyriausybės išvados

Sveikatos apsaugos ministerija teikia Lietuvos Respublikos Vyriausybės nutarimo, kuriuo pritariama Lietuvos Respublikos sveikatos draudimo įstatymo Nr. I-1343 2, 26, 30, 31, 33, 34, 39 straipsnių ir V skyriaus pavadinimo pakeitimo, 36 ir 37 straipsnių pripažinimo netekusiais galios ir įstatymo papildymo 341, 342 ir 343 straipsniais įstatymo projektui Nr. XIIIP-793(3) (toliau – Įstatymo projektas), projektą (toliau – nutarimo projektas). Nutarimo projektas buvo parengtas atsižvelgiant į Lietuvos Respublikos Seimo valdybos 2017 m. rugsėjo 20 d. sprendimo Nr. SV-S-379 „Dėl įstatymų projektų išvadų“ 1.2 papunktį.

Nutarimo projekte siūloma pritarti Įstatymo projektui, taip pat siūloma Lietuvos Respublikos Seimui jį patikslinti pagal pateiktas pastabas ir pasiūlymus.

Nutarimo projektas buvo pateiktas derinti Teisingumo ministerijai ir Ūkio ministerijai. Teisingumo ministerija 2017 m. lapkričio 15 d., o Ūkio ministerija 2017 m. lapkričio 9 d. pateikė pastabas, pagal kurias nutarimo projektas buvo atitinkamai pakoreguotas.

Nutarimo projekto nuostatos atitinka Lietuvos Respublikos Vyriausybės programą.

Nutarimo projektas nėra notifikuotinas Europos Komisijai pagal Lietuvos Respublikos Vyriausybės 1999 m. gegužės 20 d. nutarimo Nr. 617 „Dėl Keitimosi informacija apie standartus, techninius reglamentus ir atitikties įvertinimo procedūras taisyklių patvirtinimo“ reikalavimus.

Nutarimo projektas parengtas laikantis Valstybinės kalbos įstatymo, kitų norminių teisės aktų rengimo reikalavimų ir atitinka bendrinės lietuvių kalbos normas. Nutarimo projekto sąvokos ir jas įvardijantys terminai nevertinti Terminų banko įstatymo ir jo įgyvendinamųjų teisės aktų nustatyta tvarka.

Nutarimo projektas skelbiamas Lietuvos Respublikos Seimo teisės aktų informacinės sistemos Projektų registravimo posistemyje, todėl visuomenė gali pateikti pastabas ir pasiūlymus per šiame posistemyje nustatytą terminą.

Nutarimo projektą parengė Valstybinės ligonių kasos prie Sveikatos apsaugos ministerijos Paslaugų ekspertizės ir kontrolės skyriaus vedėjo pavaduotoja Vaida Momkuvienė, tel. 237 0728, el. p. vaida.momkuviene@vlk.lt (Sveikatos priežiūros paslaugų departamento direktorius Viačeslavas Zaksas, tel. 236 4146, el. p. viaceslavas.zaksas@vlk.lt), Teisės skyriaus vedėja Vitalija Griškova, tel. (8 5) 236 4140, el. p. vitalija.griskova@vlk.lt.

PRIDEDAMA:

1. Nutarimo projektas, 3 lapai.

2. Ūkio ministerijos raštas, 2 lapai.

3. Teisingumo ministerijos raštas, 3 lapai.

Sveikatos apsaugos ministras	Aurelijus Veryga